Haaslava vald (Kambja kihelkond)
Haaslava vald (saksa keeles Haselau) oli vald Tartumaal Kambja kihelkonnas (teistel andmetel Kambja ja Võnnu kihelkonnas). Valla pindala oli 85 km² ja elanikke oli 1896 (1922. aasta seisuga). Vald eksisteeris 1866–1939. Vallas oli 288 talundit ja need kasutasid 6762 ha maad. Vallamaja asus Kurepalu külas. Vallas asus Haaslava asundus ja Haaslava-nimeline suvituskoht, laevade peatuskoht ja parv Emajõel. 1892 liideti Haaslava vallaga Kriimani vald.